รัฐสภาสเปน

รัฐสภาสเปน หรือ กอร์เตสเฆเนราเลส (, ) คือสภานิติบัญญัติระบบสองสภาในราชอาณาจักรสเปน ประกอบด้วยวุฒิสภา (สภาสูง) และสภาผู้แทนราษฎร (สภาล่าง)

ทั้งสองสภามีที่ประชุมที่กรุงมาดริด สมาชิกรัฐสภาประกอบด้วยสมาชิกที่มาจากการเลือกตั้งทางตรงโดยประชาชน ยกเว้นสมาชิกวุฒิสภาบางตำแหน่งที่มาจากการเลือกตั้งทางอ้อมโดยสภานิติบัญญัติประจำแคว้นปกครองตนเอง โดยมีสมาชิกรวมทั้งหมด 616 คน แบ่งเป็นสภาผู้แทนราษฎรจำนวน 350 คน และวุฒิสภา 266 คน

สมาชิกรัฐสภามีวาระคราวละ 4 ปี โดยถือเป็นผู้แทนปวงชนชาวสเปน ในทั้งสองสภาแบ่งที่นั่งตามเขตเลือกตั้งซึ่งตรงกับจำนวนจังหวัดทั้งห้าสิบของสเปน เซวตา และเมลียา อย่างไรก็ตาม แคว้นกานาเรียสและหมู่เกาะแบลีแอริกถูกจัดให้รวมอยู่ในเขตเลือกตั้งของวุฒิสภาแทน

ตามกลไกระบบรัฐสภา รัฐสภามีอำนาจรับรองและถอดถอนนายกรัฐมนตรีสเปนและรัฐบาล โดยเฉพาะกรณีของตำแหน่งนายกรัฐมนตรีนั้นจะต้องผ่านการรับรองด้วยคะแนนเสียงข้างมากในสภาผู้แทนราษฎร สภาผู้แทนราษฎรมีอำนาจในการถอดถอนนายกรัฐมนตรีออกจากตำแหน่งผ่านการอภิปรายไม่ไว้วางใจ รัฐสภามีอำนาจในการแก้ไขรัฐธรรมนูญ

อ้างอิง

รัฐบาลสเปน
ส
ส
ส